**Съобщение**

**за загуба на правно действие на Решение №ПВ-148-ПР/2015 г. за преценяване необходимостта от ОВОС**

На основание чл. 22, ал. 5, т. 1 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Пловдив СЪОБЩАВА за извършена проверка във връзка с разпоредбите на чл. 93, ал. 8 от *Закона за опазване на околната среда* (ЗООС), относно правното действие на Решение № ПВ-148-ПР/2015г. за преценяване необходимостта от ОВОС на директора на РИОСВ-Пловдив за инвестиционно предложение (ИП): „Изграждане на предприятие за съхранение и преработка на плодове и зеленчуци и шоково замразяване и фотоволтаична централа за собствени нужди”, в УПИ XIX – 609, кв. 18, по-плана на с. Бяла река, община Първомай, с Възложител: „ДАНУБЕ-ТРАДЕР” ООД.

При проверката се установи, че в 5 годишния срок, от датата на влизане в сила на решението, Община Първомай, след направена проверка в техническия архив, е издала Разрешение за строеж №131/11.12.2015г. което е влязло в сила на 25.12.2015г. и е връчено на въложителя на 19.02.2016г. Същото не е презаверявано, в съответствие с условията на чл. 153, ал. 3 от ЗУТ. Разрешеното строителство не е стартирало като за същото в община Първомай не са входирани и заверявани Протоколи (Обр.№2 и Обр.№3) по реда на чл. 157, ал. 1 от ЗУТ. В съответствие с нормата на чл. 153, ал.2 и ал. 10 от ЗУТ, одобрената проектна документация и издаденото за нея Разрешение за строеж №131/11.12.2015г. (Приложение-1), са загубили правно действие.

Съгласно изискванията на чл. 93, ал. 8 от ЗООС, Решение № ПВ-148-ПР/2015г. за преценяване необходимостта от ОВОС е загубило правното си действие, за което е издадено писмо изх. № ОВОС-1384-3/16.09.2022 г. на Директора на РИОСВ-Пловдив.